RHAN 14

CYFYNGIADAU AR DALIADAU A’R SYMIAU SY’N DALADWY
PENNOD 2

CYFYNGIADAU SY’N YMWNEUD Â BETHYCIADAU

Gofyniad i ddarparu rhif yswiriant gwladol
96
1
Caiff Gweinidogion Cymru ei gwneud yn un o amodau hawlogaeth i gael taliad o fenthyciad at ffioedd dysgu neu fenthyciad cynhaliaeth fod yn rhaid i fyfyriwr cymwys ddarparu iddynt ei rif yswiriant gwladol yn y Deyrnas Unedig.
2
Os yw’r amod hwnnw wedi ei osod, ni chaiff Gweinidogion Cymru wneud unrhyw daliad o’r benthyciad hyd nes bod y myfyriwr cymwys wedi cydymffurfio ag ef, oni bai bod Gweinidogion Cymru wedi eu bodloni, oherwydd amgylchiadau eithriadol, y byddai’n briodol gwneud taliad er na chydymffurfiwyd â’r amod.

Gofynion gwybodaeth sy’n ymwneud â benthyciadau
97
1
Pan fo Gweinidogion Cymru wedi ei gwneud yn ofynnol darparu gwybodaeth neu ddogfennaeth o dan reoliad 35(1) at unrhyw un neu ragor o’r dibenion a grybwyllir ym mharagraff (2) o’r rheoliad hwn, cânt gadw yn ôl unrhyw daliad o fenthyciad at ffioedd dysgu neu fenthyciad cynhaliaeth hyd nes bod y myfyriwr yn cydymffurfio â’r gofyniad neu’n darparu esboniad boddhaol dros beidio â gwneud hynny.
2
Y dibenion yw—
a
penderfynu a yw’r myfyriwr yn fyfyriwr cymwys sy’n cymhwyso i gael benthyciad;
b
penderfynu ar swm y benthyciad sy’n daladwy i’r myfyriwr;
c
unrhyw fater sy’n ymwneud ag ad-dalu benthyciad gan y myfyriwr.
Rhl. 96 mewn grym ar 12.3.2018, gweler rhl. 1(2)
Rhl. 97 mewn grym ar 12.3.2018, gweler rhl. 1(2)